Sufyan ats-Tsauri

Sufyan ats-Tsauri nyama aslina iyâ arèya Sufyan bin Sa'id bin Masruq bin Habib bin Rafi' bin Abdillah, è olok kalabân sebbhudhân Abu Abdillah ats-Tsauri.<ref name=":0">Abu Abdillah Adz-Dzahabi (2006). Siyar A'lam An-Nubala'''. Kairo: Darul Hadits. jilid VI, Hal. 621-651.</ref> Abu Abu Sulaiman Ar-Ri'i (1410 H). Tarikh Maulidil Ulama' wa Wafayatihim. Riyadh: Darul Ashimah. jilid I, hal. 229.Abul Abbas Al-Barmaki (1900). Wafayatul A'yan. Beirut: Dar Shadir. jilid II, Hal. 386.Shalahuddin Khalil (2000). Al-Wafi. Beirut: Dar Ihya'ut Turats. jilid XV, hal. 174.Dhibi'na èlahèraghi è Kufah taon 96 H otabâ taon 716 M, bân matè è Bashrah teppa' ka bulân Sya'ban taon 161 H/778 M.Sufyan bin Sa'id Ats-Tsauri (1983). Tafsir Sufyan Ats-Tsauri. Beirut: Darul Kutub Al-'Ilmiah. jilid I, hal. 6-13. Dhibi'na sorang tokoh olama' è masana jâréya, imam è bagiyân hadits bân bâgiyân èlmo-èlmo laènna. È kennal mènangka orèng sè wara' otabâ sanget tè-ngatè, zuhud, ahli fikih bân ènilai padâ bân para imam fikih sè empa': Imam Abu Hanifah, Imam Malik, Imam Syafi'i, bân Imam Ahmad bin Hambal.

 Pendhidhighân 
Sufyan ats-Tsauri èlahèraghi bân oḍi' è kalowarga sè kowat aghâmana; eppa'na, Sa'id bin Masruq èkennal ahli hadits Kufah sè èkaparcajâ; èbhuna, iyâ arèya orèng binè' sè wara' bân zuhud, jârèya orèng binè' sè ghu'-lagghu' nyotok kaangghuy nyarè èlmo; dhinèng tarètan lakè'na, Umar bin Sa'id padâ tamaso' orèng sè ahli hadits, bân polè tarètan binè'na, Ummu Ammar, paḍâ tamaso' ahli hadits è masana jârèya. Eppa'na iyâ arèya orèng sè palèng apangaro ḍâ' Sufyan ats-Tsauri, jârèya bisa è abâs ḍâri bhuwa'na nalèkana noro'è lalampana eppa'na è ḍâlem ajhâr èlmo aghâma; sampè' dhibi'na dhâddhi sala sèttong guruna è bâgiyân hadits.

 Ghuru bân Morèd 
Salaèn eppa'na dhibi', bâḍâ bânnya' olama' rajâ è masana Sufyan ats-Tsauri, sè bâḍâ è Kufah, Bashrah, Hijaz, otabâ laènna sè ghilirânna dhâddhi ghuruna; kabbi èantarana iyâ arèya: Abi Ishaq as-Sabi'i, Manshur bin al-Mu'tamir, Habib bin Abi Tsabit, Ashim bin al-Ahwal, Umar bin Dinar, Ayyub al-Sakjtiyani, bân laènna; dhinèng olama'-olama' rajâ sè toman aghuru ka Sufyan ats-Tsauri iyâ arèya: Syu'bah, Yahya bin Sa'id Qaththan, al-Auza'i, Ibnu Mubarak, bân Sufyan bin Uyainah.

 Karjâ-karjâ 
Sufyan ats-Tsauri iyâ arèya olama' sè produktif, dhibi'na ella marè nolès pan-bârâmpan karjâ penting ḍâlem pan-bârâmpan èlmo aghâma, antarana:

 al-Jami'ul Kabir fil Fiqhi wal Ikhtilaf al-Jami'ush Shaghir 
 Kitabut Tafsir.''

 Panèlaiyan Olama' 
È bâgiyân para olama', Sufyan ats-Tsauri iyâ arèya sala sèttong orèng sè ollè panilaiyan istimèwa bân èakoni, pan-bârâmpan panèlaiyan jârèya antarana èkaollè ḍâri pan-bârâmpan tokoh kenamaan iyâ arèya:

 Abdurrahman bin Mahdi bân Yahya bin al-Qaththan: "bulâ ta' nangalè orèng sè lebbi pènter ḍâri Sufyan ats-Tsauri ḍâlem biḍang hadits." 
 Yahya bin Ma'in: " taḍâ' sè lebbi tao hadits sè èriwayâtaghi ḍâri Abi Ishaq sè lebbi tao ḍâri Sufyan; polè hadis ḍâri bâgiyân Manshur, taḍâ' sè lebbi tao ḍâri Sufyan."
 Ibnu Uyainah: "Ahli hadits bâḍâ tello': Ibnu Abbas è masana, Asy-Sya'bi è masana, bân ats-Tsauri è masana."
 Syu'bah, Abu Ashim, Ibnu Ma'in: "Sufyan ats-Tsauri iyâ arèya sorang pamimpèn orèng mukmin ḍâlem biḍang hadits."

 Sombher